****

**Бакирова Динара Аманжоловна**

Әлихан Бөкейхан атындағы№76 ЖББ орта мектеп

Қарағанды қаласы

**Көктем**

«Өзін-өзі тану» пәнімен интеграцияланған әдебиеттік оқу

сабағының жоспары

***Сынып*** 2ә

***Құндылық:*** сүйіспеншілік

***Қасиеттер:*** жанашырлық, мейірімділік, жауапкершілік

|  |  |
| --- | --- |
| ***Сабақтың мақсаты:*** Оқушыларға көктем мезгіліндегі табиғат өзгерістері жайында түсініктерін қалыптастыру арқылы, «*Сүйіспеншілік*» құндылығының мәнін ашу;  ***Сабақтың міндеттері:***  *1.* Оқушыларға көктем мезгілі туралы ақпарат бере отырып, жауапкершілікке үйрету.  *2.* Оқушыларды табиғат өзгерістерін бақылауға үйрету арқылы, жанашырлыққа баулу.  *3.* Оқушыларды жанашырлыққа, мейірімділікке, жауапкершілікке тәрбиелеу. | ***Ресурстар:*** *(материалдар, көздері)*  Слайдтар, бағалау парақтары, топ аттары жазылған кесте қағаз |
| *Сабақтың барысы:,*  *Сыртқы интеграция (Өзін-өзі тану сабағының әдістемелік тәсілдерін қолдану)*  *1. Ұйымдастыру кезеңі.*  *Оқушылармен сәлемдесу. 5 «Т» естеріне салу.*  Тәртіп  Талап  Тазалық  Тыныштық  Татулық  *2. Тыныштық сәті «Нұрға бөлену».* [*https://www.youtube.com/Хрустальная*](https://www.youtube.com/Хрустальная) *грусть*  Ыңғайланып отырыңыздар, денелеріңізді түзу ұстаңыздар. Аяқ-қолыңызды айқастырмаңыз. Қолыңызды тізеңізге немесе үстелге қоюға болады. Көздеріңізді жұмуларыңызды өтінемін.  Елестетіп көріңіз: Күн нұры сіздің төбеңізден өтіп, кеудеңізге қарай бойлап барады. Кеудеңіздің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңызды, әр сезіміңізді, эмоцияңыз бен тілек-қалауыңызды шайып, жүрегіңіздің қауызын ашты.  Нұр сәулесі сіздің бойыңызға ақырын тарай бастағанын елестетіңіз. Ол біртіндеп күшейе түсуде. Оймен осы нұрды қолдарыңызға түсіріңіз.  Сіздің қолдарыңыз нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңызға тарады. Аяқтарыңыз нұр сәулесін шашуда. Олар сізді тек жақсылық жасау үшін жақсы жерлерге апарады. Олар нұр мен махаббат құралына айналды.  Одан әрі нұр сіздің аузыңызға, тіліңізге тарады. Тіліңіз тек шындықты және жақсы, ізгі сөздер ғана айтады. Нұрды құлақтарыңызға бағыттаңыз, құлақтарыңыз тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сіздің басыңыз түгелдей нұрға бөленіп, басыңызға тек ізгі, сәулелі ой келеді.  Нұр бірте-бірте қарқын және шұғылана бастайды, сіздің денеңізден шығып, жан-жағыңызға сәуле шашады. Осы нұрды туысқандарыңызға, мұғалімдеріңізге, достарыңызға, таныстарыңызға бағыттаңыз. Нұрды уақытша түсініспей, ренжісіп жүрген адамдарға да бағыттаңыз, олардың да жүрегі нұрға толсын.  Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағыттаңыз. Ойша айтыңыз: «Мен нұрлымын... Нұр менің ішімде... Мен Нұрмын».  Осындай Нұр, Махаббат және Тыныштық күйінде отыра тұрыңыз...  Енді осы Нұрды жүрегіңізге орналастырыңыз. Нұрға толы бүкіл әлем сіздің жүрегіңізде. Оны осындай әсем қалыпта сақтаңыз.  Жаймен көзіңізді ашуға болады.  Рахмет.  3. Оқушылар өз әсерлерімен бөлісу.  4. «Адасқан әріптерден» топ атын құрау.  І. Қызғалдақ.  ІІ. Бәйшешек.  ІІІ. Көбелек.  ІҮ. Құстар.  Әр топ өз атын қорғау.  5. Үй тапсырмасын сұрау.  І топ – әңгімелеу ІІ топ – еңбек туралы мақал-мәтел айту  ІІІ топ –сұрақ қою ІҮ топ – ертегілерін оқу (5 мин)  (Қ*алыптастырушы бағалау: бармақ арқылы).*  ***6. Дәйексөз***  *«*Көктем мезгілі – сұлулық пен жаңа өзгерістер кезеңі*»* ***Халық нақылы***  (Дәйексөзді екі рет хормен қайталату, мағынасын ашу) <https://www.youtube.com/Пробуждение> весны “Көктемде табиғат ана оянады, қыстың қары еріп, құстар жылы жақтардан қайта оралады. Ағаштар бүршік жарып гүлдейді” деген сарында басталатын. Одан бері талай көктем келді, кетті. Әр көктем ерекше, бір керемет, сыры бітпес бір тылсым.    Көктем айларында көптеген мерекелер аталып өтіледі. Осы мезгілге сай көктемнің алғашқы мерекесі – Аналар күні. Жер дүниенің жаңару күні «Наурыз», ғарышкерлер мерекесі, бейбітшілік мейрамы, Ұлы жеңістің мерейлі тойы – осы көктемнің еншісіндегі атаулы күндер. Көктемнің басқа жыл мезгілдеріне қарағанда ерекше өзіндік орны бар.  7. – Балалар, ендеше бүгінгі сабағымыздың тақырыбы – Махмет Түменбаевтың «Көктем» өлеңі.  *8. Дәптермен жұмыс*  Күн мен тақырыпты жазып қою.  *9. Оқулықпен жұмыс*  -Сөздік жұмыс (слайд)  - Музыка ойнап тұрады. Өзім мәнерлеп оқып беремін.  - Күбірлеп оқу  - Тізбектеп 2 жолдан оқу (түсініксіз сөздерді түртіп алу)  - Мағынасын түсіндіру  - Талдау, мағынасын ашу (өлең не туралы, гүлдерді не істейміз? құстарға қандай қамқорлақ жасайсыңдар?Аралардың қандай пайдасы бар?)  - Өз топтарыңның атына сай келетін жолдарды оқып бер.  10. – Балалар, өзін-өзі тану сабағында *құндылықтармен* таныстыңдыр. Соларды еске түсіре кетейік (Слайд)  1. Ақиқат 2. Сүйіспеншілік. 3. Қиянат жасамау. 4. Дұрыс әрекет. 5. Тыныштық.  - Осылардың қайсысы осы өлеңге сай келеді?  *11. Сергіту сәті (видео)* *https://www.youtube.com/*  - Балалар, келіңдер, көктем туралы бейнефильм көріп, демалайық.  12. Топтық жұмыс. Жаңа сабақты бекіту.  І топ – көктемге байланысты 5 жолды өлең құрастыру.  ІІ топ – өлеңде жырланған көктем суретін ал.  ІІІ топ – көктемгі еңбек түрлерін ата.  ІҮ топ – Көп нүктенің орнына тиісті сөздерді қойып, мақалдарды аяқта. Олардың мағынасын түсіндір (3 мин.)  1. Сәуір болмай – ....болмас .  2. Түске дейін мүйіз, түстен кейін ....  3. Көктемде жерге түскен бір дән, Күзде болар.... дән болады.  Керекті сөздер: мың, киіз, тәуір.  12. - Бүгінгі сабғымызды әнмен аяқтайық  *Топпен ән айту*  *Жас дәуірдің түлегіміз.*  *Сөзі – Е. Өтетілеуовтікі*  *Әні – И.Нүсіпбаевтікі*  *Бау, бақша, белдер,*  *Орман, тау, көлдер —*  *Көрікті шексіз даламыз.*  *Дәулеті тасқан,*  *Сәулеті асқан —*  *Көңілді ауыл, қаламыз.*  *Қайырмасы:*  *Жадырап күндей,*  *Жайнаған гүлдей —*  *Бақытты біздер баламыз! (2 рет)*  *Өзіміз туған,*  *Көбелек қуған*  *Өлкеде өсіп, толамыз.*  *Жалықпай оқып,*  *Көңілге тоқып*  *Білімді адам боламыз.*  *Қайырмасы.*    *13. Үй тапсырмасы*  Мәнерлеп оқу.Тапсырманы күнделіктеріне белгілеп алу.  14. Сабаққа жақсы қатысқандарыңыз үшін сіздерге рахмет! Мына кішкентай сыйлықтар жақсы әсерімізге үстеме болсын (Кішкентай қапшықтар тарату: Бақыт, Сүйіспеншілік, Байлық, Денсаулық, Ақша)  *Бағалау.*  *Сабақтың қорытынды сәті*   * Сіздер бүгінгі сабақта алған жақсы қасиеттерді жүректеріңізге сақтап алыңыздар. * Сабақ аяқталды. Рахмет! |  |